stanford-oval/wikipedia huggingface dataset:
287 eaa.

| --- | --- |
Vuosisadat: 300-luku eaa. · 200-luku eaa. · 100-luku eaa.
Vuosikymmenet: 300-luku eaa. · 290-luku eaa. · 280-luku eaa. · 270-luku eaa. · 260-luku eaa. · 250-luku eaa. · 240-luku eaa. · 230-luku eaa. · 220-luku eaa. · 210-luku eaa. · 200-luku eaa. · 190-luku eaa.
Vuodet: 300 eaa. · 299 eaa. · 298 eaa. · 297 eaa. · 296 eaa. · 295 eaa. · 294 eaa. · 293 eaa. · 292 eaa. · 291 eaa. · 290 eaa. · 289 eaa. · 288 eaa. · 287 eaa. · 286 eaa. · 285 eaa. · 284 eaa. · 283 eaa. · 282 eaa. · 281 eaa. · 280 eaa. · 279 eaa. · 278 eaa. · 277 eaa. · 276 eaa. · 275 eaa. · 274 eaa. · 273 eaa. · 272 eaa. · 271 eaa. · 270 eaa. · 269 eaa. · 268 eaa. · 267 eaa. · 266 eaa. · 265 eaa. · 264 eaa. · 263 eaa. · 262 eaa. · 261 eaa. · 260 eaa. · 259 eaa. · 258 eaa. · 257 eaa. · 256 eaa. · 255 eaa. · 254 eaa. · 253 eaa. · 252 eaa. · 251 eaa. · 250 eaa. · 249 eaa. · 248 eaa. · 247 eaa. · 246 eaa. · 245 eaa. · 244 eaa. · 243 eaa. · 242 eaa. · 241 eaa. · 240 eaa. · 239 eaa. · 238 eaa. · 237 eaa. · 236 eaa. · 235 eaa. · 234 eaa. · 233 eaa. · 232 eaa. · 231 eaa. · 230 eaa. · 229 eaa. · 228 eaa. · 227 eaa. · 226 eaa. · 225 eaa. · 224 eaa. · 223 eaa. · 222 eaa. · 221 eaa. · 220 eaa. · 219 eaa. · 218 eaa. · 217 eaa. · 216 eaa. · 215 eaa. · 214 eaa. · 213 eaa. · 212 eaa. · 211 eaa. · 210 eaa. · 209 eaa. · 208 eaa. · 207 eaa. · 206 eaa. · 205 eaa. · 204 eaa. · 203 eaa. · 202 eaa. · 201 eaa. · 200 eaa. · 199 eaa.
Tapahtumia

Roomassa plebeijit saavuttivat poliittisen tasa-arvon Lex Hortensian myötä. Kansankokoukset alkoivat säätää lakeja.
Demetrios kokoaa itselleen sotajoukon ja lähtee meritse Vähään-Aasiaan.
Syntyneitä

Arkhimedes (arvio)
Kuolleita

kreikkalainen filosofi Theofrastos
Củ Chi -tunnelit

Osa Củ Chi -tunnelia.
Tunnelin luukullinen sisäänkäynti.
Củ Chi -tunnelit ovat  pitkiä maanalaisia tunneleita, joita kansallinen vapautusrintama käytti Vietnamin sodassa, etenkin Tết-hyökkäyksen aikana. Ne saivat nimensä Củ Chin kaupungin mukaan, mutta niitä oli muuallakin Vietnamissa. Sissit käyttivät tunneleita taistelun aikana piilopaikkoina ja huolto- ja viestintäreitteinä, sairaaloina, ruoan ja aseiden välivarastoina sekä sissien majoitustiloina.
Củ Chin alue on 40 kilometriä Hồ Chí Minhin kaupungista (ent. Saigon) luoteeseen. Saigonjoki ja kantatie 1 kulkevat alueen läpi. Sodan aikana ne olivat Saigonin tärkeimmät huoltoreitit, joten Củ Chin alueella oli suuri strateginen merkitys.
Kukaan ei koskaan antanut yksittäistä käskyä tunneliverkoston rakentamiseen, vaan se kasvoi vähä vähältä reaktiona erilaisiin ranskalaisten ja yhdysvaltalaisten toimiin. Việt Minh aloitti tunneleiden rakentamisen alun perin 1940-luvun lopulla piiloutuakseen ranskalaisilta. Vähitellen tunneleita jatkettiin ja yhdistettiin. Pisimmillään tunneleita pitkin saattoi kulkea 250 km matkan Saigonista Kambodžan rajalle.
Nykyisin tunnelit ovat suosittu matkailukohde.
Aiheesta muualla

Kuvia tai muita tiedostoja aiheesta Củ Chi -tunnelit Wikimedia Commonsissa
Tom Mangold & John Penycate: The Tunnels of Cu Chi.  Berkley Books, New York, 1986.  ISBN 0-425-08951-7  (englanniksi)
Sean S. Cunningham

| Sean S>  Cunningham |
| --- | --- |

Henkilötiedot
Syntynyt: 31. joulukuuta 1941 (ikä 82)  New York
Ammatti:  ohjaaja, tuottaja
Ohjaaja
Aktiivisena:  1972–
Tunnetuimmat ohjaukset:  Perjantai 13.
Aiheesta muualla
IMDb 
Elonet
Sean S. Cunningham (s. 31. joulukuuta 1941 New York, Yhdysvallat) on yhdysvaltalainen elokuvaohjaaja ja -tuottaja, joka aloitti uransa vuonna 1972. Hänen tunnetuin ohjaustyönsä lienee vuoden 1980 slasher-elokuva Perjantai 13., jonka hän myös tuotti. Elokuva menestyi hyvin ja aloitti samalla yhden kaikkien aikojen tunnetuimmista kauhuelokuvasarjoista. Elokuvaa tehdessään hän oli myös mukana luomassa Tom Savinin, Victor Millerin ja Ron Kurzin kanssa Jason Voorheesia.
Cunningham on myös tehnyt yhteistyötä ohjaaja Wes Cravenin kanssa ja oli vuonna 1972 tuottamassa Cravenin debyyttielokuvaa The Last House on the Left, sekä vuonna 2009 saman elokuvan uudelleenfilmatisointia.
James Currie

James Currie
James Currie FRS (1756–1805) oli skotlantilainen lääkäri, joka otti käyttöön kylmävesihoidon potilaidensa kuumeen alentamiseksi. Siihen asti oli uskottu korkean kuumeen olevan parantumiselle hyödyllistä, mikä johti useiden potilaiden kuolemaan. Currie taas uskoi, että potilaan kehon lämpötila olisi pidettävä niin lähellä normaalia kuin mahdollista. Kylmävesihoidot edistivät monen sairauden paranemista, ja niiden myötä otettiin käyttöön myös kuumemittari.
3,5-dikloorianiliini

| 3,5-dikloorianiliini |
| --- | --- |


Tunnisteet
CAS-numero:  626-43-7
PubChem CID:  12281
SMILES:  C1=C(C=C(C=C1Cl)Cl)N
Ominaisuudet
Molekyylikaava:  C6H5NCl2
Moolimassa:  162,01 g/mol
Sulamispiste:  51-53 °C
Kiehumispiste:  260 °C
Liukoisuus veteen:  Veteen 0,784 g/l (25 °C)
3,5-dikloorianiliini (C6H5NCl2) on aniliinin kloorattuihin johdannaisiin kuuluva aromaattinen orgaaninen yhdiste. Yhdistettä voidaan käyttää orgaanisen kemian synteeseissä muun muassa maatalouskemikaalien valmistamiseen.
Ominaisuudet, valmistus ja käyttö

Huoneenlämpötilassa 3,5-dikloorianiliini on valkoista tai kellertävää kiteistä ainetta. Yhdiste liukenee vain niukasti veteen, mutta paremmin esimerkiksi etanoliin.
3,5-dikloorianiliinia valmistetaan m-diklooribentseenin ja ammoniakin välisellä reaktiolla. Yhdistettä käytetään fungisidien kuten iprodionin, klotsolinaatin, prosymidonin ja vinklotsoliinin valmistamiseen.
Cryptodontia

| Cryptodontia |
| --- | --- |
 Oudenodon bainii
 Permikausi  Wuchiaping-vaihe–Changxing-vaihe  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Kladi::  Synapsidit Synapsida
Lahko::  Terapsidit Therapsida
Kladi::  Neotherapsida
Alalahko::  †Anomodontia
Osalahko::  †Dikynodontit Dicynodontia
Kladi::  †Cryptodontia  Owen, 1860
Synonyymit
 Cryptodontidae Owen, 1861 
Heimot
 †Rhachiocephalidae  †Oudenodontidae  †Geikiidae 
Infobox OKNimi-testi OK: 
Cryptodontia on sukupuuttoon kuollut permikaudella elänyt Dicynodontia-osalahkon terapsidien ryhmä. Siihen kuuluvat heimot: Rhachiocephalidae, Oudenodontidae ja Geikiidae. Cryptodontia on joskus luokiteltu myös heimoksi Cryptodontidae.
Luokittelu

Lahko: Therapsida (terapsidit)
Alalahko: Anomodontia
Osalahko: Dicynodontia (dikynodontit)
Kladi: Cryptodontia
Heimo: Rhachiocephalidae
Suku: Kitchinganomodon
Suku: Rhachiocephalus
Heimo: Oudenodontidae
Suku: Australobarbarus
Suku: Oudenodon
Suku: Tropidostoma
Heimo: Geikiidae
Suku: Idelesaurus
Suku: Odontocyclops
Alaheimo: Geikiinae
Suku: Aulacephalodon
Suku: Geikia
Suku: Pelanomodon
Luokittelu > Fylogenia

Kammerer et al. (2011):
Australobarbarusin luuranko Helsingin Luonnontieteellisessä museossa
Oudenodon bainiin kallo Museum für Naturkundessä, Berliinissä
Cuyamel Fruit Company

| Cuyamel Fruit Company |
| --- | --- |
Yritysmuoto:  osakeyhtiö
Perustettu:  1911
Perustaja:  Sam Zemurray
Lakkautettu:  1929
Tuotteet:  banaanit ja sokeri
Infobox OKVirheellinen NIMI-arvo: 
Cuyamel Fruit Company oli Sam Zemurrayn perustama yhdysvaltalainen hedelmäyritys, joka kuljetti banaaneja Puerto Cortésin sataman kautta. Zemurray myi yrityksensä United Fruit Companylle 1929. Cuyamel Fruit tuotti banaanin lisäksi sokeria ja omisti Hondurasista tuhansia hehtaareja maata ja rautateitä.
Cuyamel Fruit Companyn perustana oli Zemurrayn vuonna 1903 perustama Hubbard-Zemurray, josta United Fruit Company omisti pääosan. United Fruit vetäytyi 1910-luvulla ja Hubbard-Zemurray organisoitiin uudelleen, ja siitä muodostettiin 1911 Cuyamel Fruit Company. Yritys perusti pian La Limaan osaston, josta tuli Keski-Amerikan johtavia banaanintuottajia. La Liman banaanit tunnettiin laadustaan.
Cuyamel Fruit rekisteröityi osakeyhtiöksi Delawaressa 1923, mutta sen vuosittaisen kokoukset pidettiin silti New Orleansissa. Vuoden 1924 lopulla Cuyamel Fruitin ja sen Hondurasin paikallisyhtiön Cortes Companyn sekä tytäryhtiöiden Bluefields Fruit and Transportation Companyn ja the Sula Sugar Companyn yhteenlasketut varat olivat 3,97 miljoonaa dollaria. Cuyamel Fruit kasvoi 1920-luvulla maailman toiseksi suurimmaksi banaanien ja muiden trooppisten hedelmien myyjäksi United Fruitin jälkeen.
Cuyamel Fruitin ja United Fruitin välille kehkeytyi Pohjois-Amerikan markkinoilla hintakilpailu, joka päättyi, kun United Fruit osti kilpailijansa 32 miljoonalla dollarilla. Kaupan myötä United Fruitille siirtyi noin tuhat neliökilometriä banaanimaita, 15 höyrylaivaa, satamavarustuksia ja rautateitä. Cuyamel Fruitin johtajasta Zemurraystä tuli samalla United Fruitin suurin osakkeenomistaja, ja hän sai paikan yrityksen johtokunnasta. Kaupan ansiosta United Fruitin hallussa oli noin kaksi kolmasosaa Amerikan banaanimarkkinoista.
Cry-Baby

| Cry-Baby |
| --- | --- |

Ohjaaja:  John Waters
Käsikirjoittaja:  John Waters
Tuottaja:  Jim Abrahams  Brian Grazer  Rachel Talalay
Säveltäjä:  Patrick Williams
Pääosat:  Johnny Depp Amy Locane
Valmistustiedot
Valmistusmaa:  Yhdysvallat
Tuotantoyhtiö:  Universal Studios Imagine Entertainment
Levittäjä:  UIP-Dunafilm Netflix
Ensi-ilta:  1990
Kesto:  82 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Cry-Baby on elokuvaohjaaja John Watersin ohjaama musikaalielokuva vuodelta 1990. Kuten monet Watersin elokuvat, myös tämä parodioi aihettaan ja ottaa inspiraatiota samanaiheisista elokuvista kuten Grease. 1950-luvun nuorisorikollisista kertovassa elokuvassa ovat pääosissa Johnny Depp, Iggy Pop, Ricki Lake, Traci Lords ja Amy Locane. Sivuosissa ovat muun muassa Patricia Hearst, Joe Dallesandro ja Willem Dafoe. Elokuva ei menestynyt kovinkaan hyvin ilmestymisensä aikoihin,lähde? mutta on sen jälkeen kohonnut eräänlaiseksi kulttielokuvaksi. Cry-Baby oli Watersin toinen valtavirran Hollywood-elokuva.
Rooleissa

| 0 | 1 | 2 |
| --- | --- | --- |
|   Johnny Depp  | … |  Wade Walker (Cry-Baby)   |
|   Amy Locane  | … |  Allison Vernon-Williams   |
|   Polly Bergen  | … |  Mrs Vernon-Williams, Allisonin isoäiti   |
|   Susan Tyrrell  | … |  Ramona Ricketts, Cry-Babyn isoäiti    |
|   Iggy Pop  | … |  Belvedere Ricketts, Cry-Babyn setä   |
|   Ricki Lake  | … |  Pepper Walker, Cry-Babyn sisko   |
|   Traci Lords  | … |  Wanda Woodward   |
|   Darren Burrows  | … |  Milton Hacket   |
|   Kim McGuire  | … |  Mona ”Hatchet Face”   |
|   Stephen Mailer  | … |  Baldwin   |
|   Kim Webb  | … |  Lenora   |
|   Robert Tyree  | … |  Dupree   |
|   Willem Dafoe  | … |  vanginvartija  |
Vastaanotto

Video-oppaassa vuodelta 1994 Bello Romano pitää Watersin Grease-musikaalin roskaversiota muistuttavasta tarinasta ja sen vahvasta musiikillisesta selkärangasta. Hän antaa elokuvalle neljä tähteä viidestä, mikä teoksen mukaan vastaa sanallista arviota ”erinomainen”.
Aiheesta muualla

Jyrki Laelma: Cry-Baby. Iltalehti 19.8.2009.
3-hydroksibutanaali

| 3-hydroksibutanaali |
| --- | --- |

Tunnisteet
CAS-numero:  107-89-1
PubChem CID:  7897
SMILES:  CC(CC=O)O 
Ominaisuudet
Molekyylikaava:  C4H8O2
Moolimassa:  88,104 g/mol
Kiehumispiste:  83 °C (20 mmHg)
Tiheys:  1,103 g/cm3
Liukoisuus veteen:  Liukenee hyvin veteen
3-Hydroksibutanaali eli asetaldoli tai aldoli (C4H8O2) on aldoleihin kuuluva hydroksialdehydi. Yhdistettä käytetään pääasiassa orgaanisessa synteesissä.
Ominaisuudet

3-Hydroksibutanaali on huoneenlämpötilassa väritöntä nestettä. Yhdiste liukenee hyvin veteen ja orgaanisiin liuottimiin. Se sisältää kiraalisen hiiliatomin ja on siten optisesti aktiivinen ja siitä tunnetaan d- ja l-isomeerit. 3-Hydroksibutanaali polymeroituu helposti kiinteäksi paraldoliksi, minkä vuoksi tuotteeseen lisätään pieni määrä vettä tai asetaldehydiä polymeroitumisen ehkäisemiseksi. Kuumennettaessa tavallisessa ilmanpaineessa 3-hydroksibutanaalista muodostuu krotonaldehydiä. 3-Hydroksibutanaalilla on narkoottisia ja sedatiivisia vaikutuksia.
Valmistus ja käyttö

3-Hydroksibutanaalia valmistetaan aldoliadditiolla asetaldehydistä emäksisissä olosuhteissa. Reaktio suoritetaan sivureaktioiden ehkäisemiseksi 20–25 °C:n lämpötilassa käyttämällä asetaldehydiä ja laimeaa natrium- tai kaliumhydroksidin liuosta. Tuotteen polymeroitumisen ehkäisemiseksi valmistusprosessissa joukkoon lisätään pyrogallolia tai hydrokinonia ja pysäytetään reaktio lisäämällä etikka- tai fosforihappoa, kun konversio on noin 60 %.
Pääasiassa 3-hydroksibutanaalia käytetään valmistettaessa krotonaldehydiä, jota saadaan 3-hydroksibutanaalista happoa lisäämällä tai kuumentamalla. Siitä voidaan valmistaa pelkistämällä 1,3-butaanidiolia ja muilla reaktioilla muita yhdisteitä, kuten aminoalkoholeja, lääkeaineita, hajusteita ja kinaldiinijohdannaisia, joita käytetään valmistettaessa väriaineita.
3099 Hergenrother

| 3099 Hergenrother> Löytäminen |
| --- | --- |
Löytäjä:  Yrjö Väisälä
Löytöpäivä:  3. huhtikuuta 1940
Muut nimet:  1940 GF, 1969 EF1, 1972 VV, 1979 KE, 1980 NT, 1984 HB ja 1984 JG
Fyysiset ominaisuudet
Halkaisija:  14,732  km
Pyörähdysaika:  25,58 h
Albedo:  0,224
Absoluuttinen magnitudi:  11,4  ja 11,69
Kiertorata
Kiertokohde:  Aurinko
Eksentrisyys:  0,20 , 0,1999390  tai 0,2018657094545322
Inklinaatio:  15,49605 astetta tai 15,48866323123238 astetta
Keskianomalia:  349,72117 astetta tai 33,64461618097711 astetta
Kiertoaika:  4,89 vuotta ja 1 785,471202715675 vuorokautta
Periapsis:  2,3046044 au ja 2,298858562325216 au
Apoapsis:  3,456 au ja 3,461722306225389 au
Radan isoakselin puolikas:  2,8805358 au ja 2,880290434275302 au
Aiheesta muualla
Minor Planet Center
JPL Small-Body Database
3099 Hergenrother on tähtitieteilijä Yrjö Väisälän vuonna 1940 löytämä asteroidi eli pikkuplaneetta. Se on nimetty amerikkalaisen pikkuplaneettatutkijan Carl William Hergenrotherin (s. 1973) mukaan.
Hergenrotherin likimääräinen läpimitta on 22 kilometriä. Kohde sijaitsee Auringosta suunnilleen 2,88 kertaa niin kaukana kuin Maa, ja sen kierros Auringon ympäri kestää noin 4 vuotta ja 11 kuukautta.
Cyber

Cyber-tyyliin pukeutuva gootti.
Cyber-tyyli eli cybergoth on yksi goottikulttuurin alatyyleistä, jonka läheisiin tyyleihin kuuluvat muun muassa goottipunk, fetish, industrial sekä historiallisromanttinen tyyli. Cyber-tyyli on hyvin silmiinpistävää, ja siihen kuuluu yleensä mustan ja neonvärien yhdistäminen, glitter, muovi, näyttävät hiuslisäkkeet ja -laitteet, kiilto, metallin värit, cyber-gogglet sekä platformkengät.
3132 Landgraf

| 3132 Landgraf> Löytäminen |
| --- | --- |
Löytäjä:  Liisi Oterma
Löytöpäivä:  29. marraskuuta 1940
Muut nimet:  1929 WU, 1940 WL, 1973 UF3, 1975 BC, 1977 KQ, 1978 NO2, 1978 PE1, 1978 SH ja 1981 CT
Fyysiset ominaisuudet
Halkaisija:  35,886  km
Pyörähdysaika:  392,118 h
Albedo:  0,034
Absoluuttinen magnitudi:  11,7  ja 11,85
Kiertorata
Kiertokohde:  Aurinko
Eksentrisyys:  0,13 , 0,1272391  tai 0,1287501619530539
Inklinaatio:  4,45654 astetta tai 4,457391744357759 astetta
Keskianomalia:  43,52699 astetta tai 326,1652875235035 astetta
Kiertoaika:  5,58 vuotta ja 2 035,865529812786 vuorokautta
Periapsis:  2,7466743 au ja 2,738901950254975 au
Apoapsis:  3,548 au ja 3,548392072572464 au
Radan isoakselin puolikas:  3,1471099 au ja 3,143647012198805 au
Aiheesta muualla
Minor Planet Center
JPL Small-Body Database
3132 Landgraf on tähtitieteilijä Liisi Oterman vuonna 1940 löytämä asteroidi eli pikkuplaneetta. Se on nimetty Werner Landgrafin mukaan. Landgraf on laskenut tämän asteroidin radan.
Landgrafin likimääräinen läpimitta on 20 kilometriä. Kohde sijaitsee Auringosta suunnilleen 3,16 kertaa niin kaukana kuin Maa, ja sen kierros Auringon ympäri kestää noin 5 vuotta ja 7 kuukautta.
Steve Cropper

Cropper vuonna 1990.
Stephen Lee ”Steve” Cropper, tunnettu myös nimellä Steve ”The Colonel” Cropper (s. 21. lokakuuta 1941 Willow Springs), on yhdysvaltalainen soul-kitaristi, lauluntekijä ja äänitetuottaja. Hän on soittanut muun muassa yhtyeissä Booker T. & the M.G.’s ja The Blues Brothers sekä levyttänyt omalla nimellään. Hänet on valittu Songwriters Hall of Fameen ja, Booker T. & the M.G.’sin jäsenenä, Rock and Roll Hall of Fameen.
Elämä ja ura

Cropper syntyi vuonna 1941 Missourin Willow Springissä. Hän esiintyi ensimmäisen kerran muusikkona vuonna 1961 American Bandstand -televisio-ohjelmassa. Hän soitti aluksi Mar-Keys-yhtyeessä ja levytti näiden kanssa instrumentaalin ”Last Night” vuonna 1961. Kun Booker T. Jones perusti Booker T. & the M.G.’sin vuonna 1962, Cropper tuli yhtyeeseen kitaristiksi ja laulunkirjoittajaksi. Samana vuonna hän kirjoitti yhtyeen hittikappaleen ”Green Onions”, joka nousi listaykköseksi. The M.G’s toimi 1960-luvulla Stax Recordsin sessioyhtyeenä ja soitti muun muassa Otis Reddingin, Eddie Floydin, Wilson Pickettin ja Albert Kingin taustalla. He myös nauhoittivat kymmenen albumia omalla nimellään. Yhtye hajosi vuonna 1968.
Cropper on myös säveltänyt (usein toisten musiikintekijöiden kanssa) muun muassa kappaleet ”In the Midnight Hour” (Wilson Pickett, 1965), ”Knock on Wood” (Eddie Floyd, 1966) ja ”(Sittin’ On) The Dock of the Bay” (Otis Redding, 1967). Hän on myös tuottanut Pickettin, Reddingin, Tower of Powerin, Joe Felicianon, Jeff Beckin, Mitch Ryderin ja useiden muiden artistien musiikkia. Hänen ensimmäinen sooloalbuminsa With a Little Help from My Friends julkaistiin vuonna 1969.
Vuonna 1978 Cropper liittyi The M.G.’sin basisti Donald ”Duck” Dunnin kanssa The Blues Brothers -yhtyeeseen. Cropper on esiintynyt kokoonpanon riveissä televisiossa ja elokuvissa The Blues Brothers ja Blues Brothers 2000. Hän soitti pitkään sessiomuusikkona ja työskenteli levytuottajana.
Vuonna 2008 Cropper nauhoitti Felix Cavalieren kanssa albumin Nudge It Up a Notch. Cropperin ja Cavalieren toinen yhteistyöalbumi Midnight Flyer ilmestyi vuonna 2010. Vuonna 2011 Cropper nauhoitti albumin Dedicated, jolla esiintyi nimekkäitä vierailijoita kuten B. B. King, Brian May, Lucinda Williams ja Steve Winwood. Albumi on kunnianosoitus The 5 Royales -yhtyeelle, jota Cropper pitää varhaisen uransa tärkeimpänä innoittajana.
Tuottajana

1981 Iron City Houserockers: Blood on the Bricks (MCA Records) (myös muusikkona)
Vaikutus

Cropper on valittu Songwriters Hall of Fameen (2005), Rock and Roll Hall of Fameen (1992) ja Rhythm and Blues Hall of Fameen. Tennesseen osavaltio on palkinnut hänet ja The M.G.’s osavaltion kulttuurielämän hyväksi tehdystä elämäntyöstä.
Cropper sijoittui brittiläisen musiikkilehti Mojo Magazinen julkaisemassa sadan kaikkien aikojen parhaan kitaristin listassa toiseksi heti Jimi Hendrixin jälkeen.
Diskografia

With a Little Help from My Friends (1971)
Playin’ My Thang (1980)
Night after Night (1982)
Jammed Together (1988)
Nudge It Up a Notch (2008)
Midnight Flyer (2010)
Dedicated: A Salute to the 5 Royales (2011)
Jason Čulina

| 0 | 1 | 2 |
| --- | --- | --- |

Henkilötiedot
Syntymäaika: 5. elokuuta 1980 (ikä 44)
Syntymäpaikka: Sydney, Uusi Etelä-Wales, Australia
Pelipaikka: keskikenttäpelaaja
Pituus: 175 senttimetriä
Junioriseurat
1996–1998: Sydney United
Seurat
| Vuodet | Seura | O (M) |
| 1998–1999 1999–2004 2000–2001 2002–2003 2004–2005 2005– | Sydney Olympic Ajax → Germinal Beerschot (laina) → De Graafschap (laina) Twente PSV | 20 (1) 3 (0) 12 (1) 24 (1) 38 (12) 51 (1) |
Maajoukkue
| 2005–2011 | Australia | 57 (1) |
 Seurajoukkueuran tilastot kattavat vain kansalliset sarjat, päivitetty 6. toukokuuta 2007.  Maajoukkueuran tilastot päivitetty 29. heinäkuuta 2018.
Jason Čulina (s. 5. elokuuta 1980 Sydney, Uusi Etelä-Wales, Australia) on australialainen jalkapalloilija, joka edusti pitkään alankomaalaisia seuroja. 175 senttimetriä pitkän Čulinan pelipaikka oli keskikentän keskellä.
Culina on edustanut urallaan muun muassa FC Twenteä, Amsterdamin Ajaxia, De Graafschapia ja PSV Eindhovenia. Vuonna 2006 hän voitti Alankomaiden mestaruuden.
Australian maajoukkueessa Čulina pelasi 57 ottelua ja teki niissä yhden maalin. Maajoukkuedebyyttinsä hän teki helmikuussa 2005 Etelä-Afrikkaa vastaan pelatussa ottelussa. Čulina edusti maataan myös Saksan MM-kisoissa 2006.
Aiheesta muualla

Čulina 2006 MM-kisojen sivuilla (englanniksi)
Čulina FootballDatabase-tietokannassa (englanniksi)
Australian joukkue – Jalkapallon MM-kilpailut 2006
1 Schwarzer |
2 Neill |
3 Moore |
4 Cahill |
5 Čulina |
6 Popović |
7 Emerton |
8 Skoko |
9 Viduka |
10 Kewell |
11 Lazaridis |
12 Čović |
13 Grella |
14 Chipperfield |
15 Aloisi |
16 Beauchamp |
17 Thompson |
18 Kalac |
19 Kennedy |
20 Wilkshire |
21 Sterjovski |
22 Milligan |
23 Bresciano |
Valmentaja Hiddink
Australian joukkue – Jalkapallon MM-kilpailut 2010
1 Schwarzer |
2 Neill |
3 Moore |
4 Cahill |
5 Čulina |
6 Beauchamp |
7 Emerton |
8 Wilkshire |
9 Kennedy |
10 Kewell |
11 Chipperfield |
12 Federici |
13 Grella |
14 Holman |
15 Jedinak |
16 Valeri |
17 Rukavytsya |
18 Galekovic |
19 Garcia |
20 Milligan |
21 Carney |
22 Vidošić |
23 Bresciano |
Valmentaja Verbeek
3199 Nefertiti

| 3199 Nefertiti |
| --- | --- |
 1982 RA 
 Nefertitin rata (sinisellä) verrattuna Jupiterin ja kiviplaneettojen ratoihin (harmaalla ja valkoisella).
Löytäminen
Löytäjät:  C. Shoemaker,  E. Shoemaker
Löytöaika:  13. syyskuuta 1982
Kiertoradan ominaisuudet
Keskietäisyys Auringosta:  1,57 AU
Pienin etäisyys Auringosta:  1,13 AU
Suurin etäisyys Auringosta:  2,02 AU
Eksentrisyys:  0,284
Kiertoaika Auringon ympäri:  722 päivää  1,98 vuotta
Inklinaatio:  32,97°
Fyysiset ominaisuudet
Läpimitta:  2,2 km
Pyörähdysaika:  3,02 h
Absoluuttinen kirkkaus:  14,84
Albedo:  0,42
Asteroidiluokka:  Sq
3199 Nefertiti on pikkuplaneetta, joka kuuluu Maan lähelle tuleviin Amor-tyypin asteroideihin. Sen löysivät C. Shoemaker ja E. Shoemaker vuonna 1982. Pikkuplaneetta sai nimensä muinaisen Egyptin kuningatar Nefertitin mukaan. Ennen kuin asteroidi sai nimensä se tunnettiin tunnuksella 1982 RA. Nefertitin läpimitta on noin 2,2 kilometriä ja pyörähdysaika eli sen vuorokausi on vain noin 3,02 tuntia. Nefertiti kuuluu spektriluokkaan S.
3-fosfoglyseraattidehydrogenaasi

Malli ihmisen 3-fosfoglyseraattidehydrogenaasin rakenteesta
3-fosfoglyseraattidehydrogenaasi on entsyymi, joka katalysoi ensimmäistä vaihetta seriinin biosynteesissä. Reaktiossa 3-fosfoglyseriinihappo hapetetaan fosfohydroksipalorypälehapoksi. Samalla kofaktorina toimiva NAD+ pelkistyy NADH:ksi.
3-fosfoglyseraattidehydrogenaasin entsyyminumero on EC 1.1.1.95 ja CAS-numero 9075-29-0.
Olosuhteet, kofaktorit ja inhibiittorit

3-fosfoglyseraattidehydrogenaasi toimii parhaiten lämpötilan ollessa eliöstä riippuen 25–80 °C ja pH 5,2–10.  Entsyymin toiminnalle välttämätön kofaktori on NAD+ ja eräät sen johdannaiset, kuten 3-asetyylipyridiini-NAD+ ja tio-NAD+. Lisäksi eräät anionit, kuten kloridi- ja sulfaatti-ionit parantavat entsyymin stabiilisuutta. Myös ditiotreitoli vaikuttaa stabilisoivasti. 3-fosfoglyseraattidehydrogenaasin inhibiittoreina toimivat monet aminohapot, kuten seriini, glysiini ja alaniini. Muita inhibiittoreita ovat muun muassa ATP, N-etyylimaleimidi ja hopea- sekä sinkki-ionit.
Puutos

Virhe 3-fosfoglyseraattidehydrogenaasin tuotantoa säätelevässä geenissä voi johtaa tilaan, jossa entsyymin määrä on liian vähäinen tehokkaaseen seriinin biosynteesiin. 3-fosfoglyseraattidehydrogenaasin puutetta sairastavat potilaat ovat vaikeasti psykomotorisesti jälkeenjääneitä, saavat helposti epileptisiä kohtauksia ja myös mikrokefaliaa esiintyy. Epileptisiä kohtauksia voidaan hoitaa seriinilääkityksellä.
Aiheesta muualla

KEGG: EC 1.1.1.95 (englanniksi)